கேள்வி: சபித்ரி மித்ரா பற்றி தகவல் சொல்.
பதில்: சபித்ரி மித்ரா (''Sabitri Mitra'') என்பவர் அகில இந்திய திரிணாமுல் காங்கிரசு சேர்ந்த ஓர் இந்தியா அரசியல்வாதி ஆவார். இவர் மேற்கு வங்காள அரசு மகளிர், குழந்தைகள் மேம்பாடு மற்றும் சமூக நலத்துறை, மேற்கு வங்காளம் அமைச்சராகப் பணியாற்றியுள்ளார். இவர் 2011 முதல் 2016 வரையிலும், 2021 முதல் மீண்டும் மாணிக்சக் சட்டமன்றத் தொகுதியின் சட்டமன்ற உறுப்பினர் (இந்தியா) பணியாற்றியுள்ளார்.
கேள்வி: சபித்ரி மித்ரா - அமைச்சர் பதவி பற்றி நீங்கள் என்ன அறிந்துள்ளீர்கள்?
பதில்: முதலமைச்சர் மம்தா பானர்ஜி ஆலோசனையின் பேரில், பெண்கள் மற்றும் குழந்தைகள் மேம்பாடு மற்றும் சமூக நலத்துறை அமைச்சராக ஆளுநரால் இவர் பதவிப் பிரமாணம் செய்து வைக்கப்பட்டார். மேற்கு வங்க அமைச்சரவையில் அமைச்சர் தகுதியினை வகிக்கும் 34 அமைச்சர்களில் இவரும் ஒருவர். இவர் முன்னர் இந்திய தேசிய காங்கிரசு கட்சியுடன் இணைந்திருந்தார். ஆனால் 2011-இல் அகில இந்திய திரிணாமுல் காங்கிரசு தாவினார். இவர் இந்திய தேசிய காங்கிரசு கட்சியுடன் இணைந்திருந்த காலத்தில் மேற்கு வங்க மக்கள் காங்கிரசு குழுவின் துணைத் தலைவராகவும் பணியாற்றினார். மேற்கு வங்க அரசாங்கத்தில் நீர்ப்பாசனம் & உள்நாட்டு நீர்வழிகள் மற்றும் சிறு & நுண் நிறுவனங்கள் மற்றும் ஜவுளித்துறை அமைச்சராக இருந்த மனாசு பூனியாவுடனான இவரது உறவு விரிசல் அடைந்தது. மேற்கு வங்காள அரசு பெண்கள் மற்றும் குழந்தைகள் மேம்பாடு மற்றும் சமூக நலத்துறை அமைச்சராக இவர் எடுத்த முதல் முடிவுகளில் ஒன்று, இவரது அமைச்சகத்தில் ஓய்வு பெற்ற பின்னரும் பணியிலிருந்த அதிகாரிகளைப் பணிநீக்கம் செய்வதாகும். பல்வேறு மாவட்டங்களில் ஒருங்கிணைந்த குழந்தை மேம்பாட்டு சேவைகள் கீழ் புதிய நியமனங்களின் எண்ணிக்கையையும் இவர் முடக்கினார். நியமனங்கள் செய்யப்பட்ட முறையில் முறைகேடுகள் இருப்பதாகக் கூறினார். ஏனெனில் இந்த நியமனங்கள் முந்தைய தேதிகளில் செய்யப்பட்டன. மேற்கு வங்காளத்தின் 38 உறுப்பினர்களைக் கொண்ட வலுவான அமைச்சரவையில் முதலமைச்சர் மம்தா பானர்ஜி தவிர, மித்ரா மட்டுமே ஒரே பெண்மணி ஆவார். சபித்ரி மித்ரா தனது இலாகாவிலிருந்து நீக்கப்பட்டு, மே 2014-இல் இலாகா இல்லாத அமைச்சராகத் தக்கவைக்கப்பட்டார்.